kardosdrur/scandi-wiki huggingface dataset:
All Down the Line

"All Down the Line" er en sang fra rock ’n’ roll bandet The Rolling Stones, og den udkom på deres album Exile On Main St. fra 1972.

Den blev skrevet af forsanger Mick Jagger og guitarist Keith Richards, og er en rock sang der starter den fjerde side af Exile. En akustisk version af sangen blev optaget i 1969 under de tidlige forberedelser til hvad der blev til Sticky Fingers. Indspilningerne forgik på Olympic Studios i London, og på Sunset Sound Studios i Los Angeles. 

Musikerne til optagelserne var Jagger som forsanger og kor sammen med Richards og Kathi McDonald. Bill Wyman spillede bass, mens Bill Plummer tog sig af kontrabas. Mick Taylor optrådte på den elektriske slide guitar, mens Richards spillede rytme. Med Charlie Watts på trommer, producer Jimmy Miller på maracas. Bobby Keys og Jim Price ledte saxofonen, trompet
og basun, og Nicky Hopkins spillede klaver. 

The Stones gav som bekendt en Los Angelses radio station en demo af ”All Down the Line” til at spille, mens de kørte rundt og lyttede til den på radioen. Men ”All Down the Line” største bedrift er at den næsten konstant optræder på The Stones tour siden Exile. Sangen har optrådt på et utal af toure gennem 1970erne, og på alle tourene siden Voodoo Lounge Tour. Til trods for dens popularitet som live sang med bandet, har den aldrig været på nogle live albums.

Eksterne henvisninger 

Officiel tekst til ”All Down the Line”
Se The Rolling Stones live ” All Down the Line” fra 1972
Tekst og info om “All Down the Line”

Rolling Stones-sange
Singler fra 1969
Jurgen Van Goolen

Jurgen Van Goolen (født 28. november 1980 i Leuven, Flandern) er en belgisk tidligere professionel cykelrytter.

Karriere 

Jurgen Van Goolen blev professionel i 2002 med Domo-Farm Frites. Efter et år på holdet fik han kontrakt med Quick Step-Davitamon på tre sæsoner inden han fortsatte sin karriere på det amerikanske UCI ProTour-hold Discovery Channel Pro Cycling Team i 2006. Nu da det amerikanske hold er lukket, fortsatte belgieren sin karriere på det danske hold Team CSC.

Som amatørcykelrytter cyklede Jurgen Van Goolen for Saeco-Mapei mellem 1999 og 2000 inden han kom til Domo-Farm Frites i 2001. Som amatør vandt han blandt andet Liège-La Gleize 1999, Flandern Rundt for juniorer 1999, Liège-Bastogne-Liège (U23) 2000 og GP Tell 2000.

Han blev belgisk U23-nationalmester i enkeltstart i 2000 og 2001. I 1998 sluttede han som nummer to i det belgiske juniormesterskab i enkeltstart efter Gert Steegmans. Han sluttede nummer to i de belgiske nationalmesterskaber for professionelle efter Geert Omloop i 2003, da han cyklede for Quick Step-Davitamon.

Den russiske cykelrytter Denis Mensjov vandt bjergkonkurrencen i Vuelta a España 2007 lige foran Jurgen Van Goolen.

Sejre 

2003 – Quick Step-Davitamon
 2. plads, Belgiens Nationale Mesterskab
 Danmark Rundt
 2. plads, sammenlagt
2004 – Quick Step-Davitamon
 Tour de l'Ain
 3. plads, sammenlagt
 Tour de Suisse
 3. plads, 3. etape
2005 – Quick Step-Innergetic
2006 – Discovery Channel Pro Cycling Team
 Tour de Suisse
 2. plads, 5. etape
2007 – Discovery Channel Pro Cycling Team
 Vuelta a España
 2. plads i bjergkonkurrencen

Eksterne links 

 Officielle hjemmeside 
 

Mandlige cykelryttere fra Belgien
Jason McCartney

Jason McCartney (født 3. september 1973) er en amerikansk tidligere professionel landevejscykelrytter.

I 2007 vandt han 14. etape af Vuelta a España

Eksterne henvisninger 

Mandlige cykelryttere fra USA
Luis Pérez

Luis Pérez Rodriguez (født 16. juni 1974) er en tidligere spansk professionel cykelrytter, som cyklede for det professionelle cykelhold Andalucía-Cajasur.

Pérez stoppede sin karriere efter den sidste etape af Vuelta a España 2007, søndag den 23. september.

Eksterne henvisninger 

Mandlige cykelryttere fra Spanien
Mårkær Kloster

Mårkær Kloster var et kloster, beliggende mellem Flensborg og Kappel på halvøen Angel i det daværende danske jarldømme/hertugdømme Slesvig (Sønderjylland). Mårkær var i begyndelsen et adelsgods med spredt besiddelser i Bøl Sogn (Strukstrup Herred), inden den i 1391 tilfaldt antoniterne, som var en katolsk hospitalsorden. Antoniterne omdannede godset til et kloster, som hen i senmiddelalderen ejede næsten hele Bøl Sogn. Fra Mårkær stiftedes også klostret i Præstø i 1470 (sml. også Antonigade i København).

Klostret ophævedes efter reformationen i 1535 og blev i en årrække et kongeligt domæne. Ved landsdelingen i 1544 tilfaldt dets besiddelser den gottorpske hertug. Trods områdets beskedne størrelse blev Mårkær viderført som et selvstændigt amt, som imidlertid havde fælles amtsmand med Gottorp Amt. Først i 1777 blev det spredtliggende lille amt ophævet. Hovedparten omkring Mårkær dannede fremover Mårkær Herred under Gottorp Amt. Det lille herred eksisterede i denne form frem til denm preussisiske underretsreform 1867.

Klosterets udseende er ukendt; de sidste bygninger forsvandt i 1780.

Eksterne henvisninger / kilder 
 Gerret Liebing Schlaber: Administrative tilhørsforhold mellem Ejderen og Kongeåen indtil 2007, Flensborg 2007, s 355
 Sønderjylland A-Å, Aabenraa 2011, s 271

Tidligere danske klostre
Klostre i Slesvig-Holsten
Angel
Danmark i 1300-tallet
Kylling (spilteori)

Kylling eller høg-due-spillet er et spil der studeres inden for spilteori. Det kan bruges som model for mange konflikter mellem to parter. Navnet kommer fra et 'spil', som bliver spillet af to personer, som sidder i hver sin bil, men fronten mod hinanden. De to spillere kører nu direkte mod hinanden, og hvis man afviger er man en kylling. Det bedst mulige resultat er altså at modstanderen afviger, det næstbedste at begge afviger og det tredjebedste er at man selv afviger og at modstanderen ikke gør det samme. Det værst mulige resultat er at begge fortsætter, og måske slår hinanden ihjel. 

Navnet 'høg-due-spil' henviser til en situation hvor der er kamp om en begrænset ressource, og hver spiller kan vælge mellem samarbejde eller konflikt. Dette navn bruges oftes inden for biologi og evolutionær spilteori. Fra et spilteoretisk synspunkt er de to spil identiske.

Spilteori
Vespa

Vespa er et italiensk scootermærke, der er blevet fremstillet siden 1946 af firmaet Piaggio.
Vespa betyder hveps på Italiensk.

Motorcykelmærker
Knallertmærker
Piaggio
Cuba Gooding Jr.

Cuba Gooding Jr. (født 2. januar 1968) er en amerikansk skuespiller, kendt fra blandt andet Pearl Harbor (2001). I 1997 vandt han en oscar for bedste mandlige birolle, for sin rolle som Rod Tidwell i Jerry Maguire.

Udvalgt filmografi 
 Coming to America (1988)
 Boyz n the Hood (1991)
 Jerry Maguire (1996)
 Mænd af ære (2000)
 Pearl Harbor (2001)
 Rat Race (2001)
 Zoolander (2001)
 Radio (2003)
 American Gangster (2007)
 Machete Kills (2013)
 The Butler (2013)

Eksterne henvisninger 

 

Skuespillere fra New York
Filmskuespillere fra USA
Oscar for bedste mandlige birolle
Bernt Johansson

Bernt Johansson (født 18. april 1953 i Göteborg) er en tidligere professionel svensk cykelrytter.

Han var professionel cykelrytter fra 1977 til 1981 og vandt blandt andet to etaper i Giro d'Italia i 1979, hvor han sammenlagt kom på tredjepladsen.

Før sin professionelle karriere vandt han olympisk guld ved OL 1976 i Montreal, og for den bedrift blev han tildelt Svenska Dagbladets guldmedalje sammen med Anders Gärderud.

Eksterne henvisninger

Mandlige cykelryttere fra Sverige
Personer fra Göteborg
Tommarps kloster

Tommarps kloster (før 1658 ) var et kloster i Tommarp i Skåne. Klosteret blev oprettet ca. 1150 af ærkebiskop Eskil og Valdemar 1. på grunden af en ældre købstadskirke som datterkloster af Prémontre. Klosteret tilhørte Præmonstratenserordenen, som ejede flere klostre i Skånelandene. Efter reformationen blev klosteret solgt til Mogens Gyldenstierne, der lod bygningerne nedrive. Ruinerne ligger nu syd for byens kirke.

I 2005 begyndte udgravninger på pladsen.

Tidligere danske klostre
Klostre i Sverige
Ruiner i Sverige
Slotte i Skåne
Danmark i 1100-tallet
Fuyu Li

Fuyu Li (født 9. maj 1978) er en kinesisk tidligere professionel cykelrytter.

Eksterne henvisninger 
 

Mandlige cykelryttere fra Kina
Fumiyuki Beppu

Fumiyuki Beppu (født 10. april 1983) er en tidligere japansk professionel cykelrytter.

Eksterne henvisninger 

Mandlige cykelryttere fra Japan
Talavera de la Reina

Talavera de la Reina er en by og kommune i den vestlige del af Toledo-provinsen i Spanien. Byen er den største i Toledo, og er beliggende på begge sider af floden Tajo med hovedparten af byen på den nordlige bred.

Byer i Castilla-La Mancha
Matej Jurčo

Matej Jurčo (født 8. august 1984 i Poprad) er en slovakisk tidligere professionel landevejscykelrytter. Han cyklede bl.a. for det italienske hold Team Milram. Matej Jurčo er firedobbelt slovakisk mester i enkeltstart, og i 2008 blev han også slovakisk mester i landevejsløb.

Eksterne henvisninger  

 

Mandlige cykelryttere fra Slovakiet
Modpave Felix 2.

Modpave Felix 2. (død 365) var Roms biskop 355-358. Dette var på den tid normalt ensbetydende med, at man var pave, men den romersk-katolske kirke betegner ham som modpave. I 356 blev han ophævet til pavestolen, da pave Liberius 1. blev landsforvist af kejser Constantius II for at nægte at deltage i fordømmelsen af Athanasius af Alexandria. Valget af Felix gik imod den generelle stemning i byen, hvor der var stor sympati for Liberius, og hvor befolkningen derfor havde indgået et fælles løfte om ikke at anerkende nogen anden biskop, så længe Liberius stadig var i live. Indsættelsesceremonien for Felix blev gennemført af visse prælater tilhørende hoffet. I 357 lod Constantius sig overtale af en indtrængende bøn blandt indflydelsesrige romerske kvinder til at give Liberius amnesti, hvis han blot ville gå over til en halv-ariansk tro. Samtidig gav Constantius ordre til, at de to biskopper skulle regere i fællesskab, men da Liberius det følgende år drog ind i Rom, blev han modtaget med så stor entusiasme af alle dele af byen, at Felix fandt det klogest at forlade byen straks.

Man kender ikke ret meget til resten af hans liv, og de nedfældede udsagn modsiger hinanden, men det forekommer sandsynligt, at han tilbragte meget af sin tid tilbagetrukket på en ejendom nær Porto. Han døde uvist af hvilken grund i 365 og blev kanoniseret som helgen med navnedagen 29. juli. Under pave Gregor 13. blev det diskuteret, om Felix skulle henregnes til paverækken, og for eventuelt at finde guddommelig hjælp til at tage beslutningen blev hans sarkofag åbnet. Det blev sagt, at ordene "pave og martyr" var skrevet på hans krop.

Modpaver
Biskopper fra Italien
Raúl Alcalá

Raúl Alcalá (født 16. februar 1964 i Monterrey) var en professionel cykelrytter, Han vandt 32 sejre i sin aktive karriere mellem 1986 og 1994 og var blandt andet den første mexicanske cykelrytter som deltog i Tour de France.

I 1987 vandt han den hvide ungdomstrøje i Tour de France.

Eksterne henvisninger 

 

Mandlige cykelryttere fra Mexico
Personer fra Monterrey
Don McLean

Don McLean (født 2. oktober 1945 i New Rochelle, New York) er en amerikansk sanger og sangskriver.

Han er bedst kendt for hit'ene American Pie og Vincent, men nummeret Castle in the air med Jim Croce har også høstet meget kritikerros.

Sange

American Pie 
Indspillet 26. maj 1971.

Sangen handler om "The day the music died" (Dagen hvor musikken døde) nærmere betegnet 3. februar 1959, hvor Buddy Holly, Ritchie Valens, og The Big Bopper J.P. Richardson døde i et flystyrt.

Vincent 
Indspillet 1971

Sangen er en hyldest til Vincent van Gogh og handler om at være misforstået og overset af sin samtid.

Musikere fra USA
Sangere fra USA
Sangskrivere fra USA
Personer fra New York
Ystad Kloster

Ystad Kloster blev oprettet i 1267 (under det danske navn Ysted Kloster) og er i dag det bedst bevarede klosteranlæg i Skånelandene. Klostret tilhørte Franciskanerordenen. De sidste franciskanermunkene (gråbrødre) blev fordrevet i 1532, og efter en omtumlet tilværelse fungerer klostret i dag som hjemsted for Ystads Stadsmuseum.

Da klostret var fuldt udbygget, bestod det af en firelænget bygning og klosterkirken, som var indviet til Sankt Peter. Efter reformationen blev klosterkirken gjort til sognekirke, mens bygningens østfløj blev omdannet til hospital. I 1600-tallet blev klostrets nordlige og vestlige længe revet ned, og i dag er der kun nogle ruiner tilbage. Den resterende del af klostret blev i 1700-tallet brugt som kornmagasin og brænderi. 

Efter renoveringen i 1907 blev de nyrenoverede bygninger indrettet til at huse Ystads Bymuseum. Museet har en permanent udstilling om franciskanerordenen og klostrets historie. Desuden er der udstilling om Ystads historie gennem 6.000 år. Dertil kommer skiftende udstillinger.

Uden for museet findes en klosterhave med en urtehave og en rosengård.

Galleri

Eksterne henvisninger 
 Ystads Stadsmuseum – officiel hjemmeside 

Tidligere danske klostre
Klostre i Sverige
Museer i Sverige
Kloster
Danmark i 1200-tallet
Sérgio Paulinho

Sérgio Miguel Moreira Paulinho (født 26. marts 1980) er en professionel portugisisk landevejscykelrytter. Han har siden 2021 kørt for Credibom–LA Alumínios–Marcos Car.

Hans største sejre er sølv i landevejsløbet ved OL 2004 i Athen, og etapesejr på den 10. etape af Vuelta a España 2006.

Ved OL 2004 deltog Paulinho i linjeløbet og enkeltstarten. Bedst gik det i linjeløbet, der blev kørt på en relativt flad rute i Athen, hvilket gjorde det svært at komme i udbrud. På løbets sidste omgang var 40 ryttere samlet, men fire ryttere havde held til at få et lille hul: Paulinho, italienske Paolo Bettini, belgiske Axel Merckx og tyske Erik Zabel. Af disse var Zabel særlig kendt som sprinter, og Bettini og Paulinho forsøgte derfor at sætte ham af, hvilket lykkedes, så Bettini fik guld, Paulinho sølv og Merckx fik bronze, mens Zabel blev indhentet af feltet, men blev alligevel nummer fire. I enkeltstarten blev Paulinho nummer 24.

Referencer

Eksterne henvisninger 

Mandlige cykelryttere fra Portugal
Deltagere for Portugal ved sommer-OL 2004
Olympiske sølvmedaljevindere fra Portugal
Inkasso (film)

Inkasso er en action/komedie film af Lasse Spang Olsen fra 2004.
Filmen handler om den tidligere bokser og nu træner Claus (Kim Bodnia), der for at få råd til et boksecenter, lånte nogle penge, og som nu arbejder for et inkassofirma sammen med sin ven Kaja, for at få få pengene tilbage.

En dag da han skal skaffe penge fra ludomanen Laura (Iben Hjejle), der ikke er i stand til at betale penge. Han forelsker sig i hende.
Da Laura stjæler alle de penge Claus skulle aflevere, er han i problemer, men Holger (Ole Ernst) vil tilgive ham, hvis han kan sørge for, at en af hans bokseelever, Omar (René Dif), taber en vigtig boksekamp.
Selvom det lykkes for Laura og Claus at drikke Omar fuld, vinder han alligevel boksekampen, så de må nu flygte fra Holger og hans kumpaner.

Medvirkende 
 Iben Hjejle - Laura
 Kim Bodnia - Claus
 Ole Ernst - Holger, Claus' chef
 René Dif - Omar, bokser
 Allan Olsen - Kaje, Claus' ven
 Erik Clausen - Harry, ejer af spillebule
 Casper Christensen - Flemming, hundefrisør
 Jens Jørn Spottag - Søren, Lauras kæreste
 Kjeld Nørgaard - Willy, 'resturante'-ejer
 Klaus Bondam - Sune, Lauras chef
 Brian Nielsen - Brian Nielsen, gorilla
 Martin Spang Olsen - Tonny, Holgers hjælper
 Freya Møller-Sørensen - Sille, Lauras kollega
 Claire Ross-Brown - Lauras kollega

Eksterne henvisninger 
 

Danske film fra 2004
Komediefilm fra Danmark
Film instrueret af Lasse Spang Olsen
Dansksprogede film
José Azevedo

José Azevedo (født 19. september 1973) er en portugisisk professionel cykelrytter, som cykler for det professionelle cykelhold SL Benfica.

Hans største resultater er en femteplads sammenlagt i Giro d'Italia i 2001, sjetteplads i Tour de France 2002 og femteplads i Tour de France 2004.

Referencer

Eksterne henvisninger 

Mandlige cykelryttere fra Portugal
Kobberhatten

Kobberhatten (dansk) eller Kopparhatten (svensk) er et udsigtspunkt i nationalpark Søderåsen i det nordvestlige Skåne. Kobberhatten er med cirka 200 meter nationalparkens højeste punkt. Navnet fortæller, at der her i slugten nedenfor har været gravet kobber. 

Søderåsens Nationalpark
Pilates

Pilates (Pilates-metoden) er en fysisk metode til udviklingen af kroppen gennem fysiske tiltag, som blev udviklet af tyskeren Joseph Pilates, tidligt i det 20. århundrede.

Pilates kaldte sin metode Contrology (kontrol), fordi han mente at programmet bruger hjernen til at kontrollere muskelmassen på udøveren.

Programmet fokuserer på rygmusklerne, der holder legemet i balance og som er nødvendige for støtte af rygraden.

Øvelserne i programmet omfatter vejrtrækningskontrol, stabilisering af rygraden, styrke af ryg- og brystmuskler o. a., hvilket blandt andet er effektivt over for rygsmerter og udvikler den fysiske formåen.

Eksterne henvisninger 

 History of Pilates 
 Pilates' Return to Life Through Contrology, bog
The Devil Ororon

er en manga på fire bind skrevet og tegnet af Mizuki Hakase. Den bliver i Danmark udgivet af forlaget Mangismo og er en kærlighedsserie.

Handling
Den handler om pigen Chiaki Saionji, en forældreløs datter af ærkeenglen Mikael og en menneskelig kvinde samt om Ororon Gem Farrel, Helvedets hersker. 

En regnvåd mandag finder hun ham siddende på gaden med et stort sår i maven og tager ham med sig hjem. Der passer hun ham og som tak giver Ororon hende et ønske. Hun ønsker sig, at han skal blive hos hende for evigt, og han indvilger. Ororon forelsker sig hurtigt i Chiaki, men hun holder en smule afstand. Da hun lærer hans sande, morderiske natur at kende, bliver hun dybt fortvivlet og indser, at hun også elsker ham. 

Derefter følger hårde kampe mod både engle, monstre og djævle, men også Ororon og Chiaki kæmper for at blive sammen. Hele sit liv har Ororon slået ihjel for at leve, men Chiaki, datter af en engel, er udpræget pacifist og vil hellere dø end gøre andre ondt.

Sideløbende får man også historien om Ororons excentriske storebror, Othello og hans besættelse af drengen Mitsume, der mangler en arm og to fingre og har et trejde øje i panden.

I bind tre er der desuden to bonushistorier om henholdvis Othello og Mitsumes barndom.
Sæksvampe

Sæksvampe eller sæksporesvampe (Ascomycota) er en række inden for svamperiget, der er kendetegnet ved, at sporerne dannes i særlige sporesække (kaldet asci; ascus i ental) med normalt otte sporer i hver sæk. Sæksvampe udgør en af to store rækker i svampenes underrige Dikarya, den anden er basidiesvampe (Basidiomycota). Sæksvampe er den største række indenfor svampeverdenen med over 64.000 arter og udgør omtrent 75% af alle svampe. Sæksvampe deles i tre underrækker:
 Pezizomycotina der indeholder mange klasser og arter (herunder arter i klassen Pezizomycetes med store frugtlegemer såsom morkel, trøffel og bægersvampe).
 Saccharomycotina (herunder bagegær, Saccharomyces cerevisiae).
 Taphrinomycotina (herunder spaltegær, Schizosaccharomyces pombe)

Pezizomycotina 
Denne store underrække inddeles i 13 til 15 klasser. Eksempler er:
 Klassen Sordariomycetes: Herunder Neurospora crassa, en vigtig modelorganisme i biologisk forskning, og Cryphonectria parasitica, der er en sygdomsfremkaldende parasit på hestekastanje.
 Klassen Dothideomycetes: Den største og mest diverse af alle klasserne i sæksvampe, der inkluderer 11 ordener, 90 familier, 1.300 slægter med i alt over 19.000 kendte arter.
 Klassen Eurotiomycetes: Herunder Penicillium chrysogenum, der producerer antibiotikaet penicillin, og Aspergillus flavus, der producerer giften aflatoksin, der også er et naturligt carcinogen.
 Klassen Pezizomycetes: Herunder arter med store frugtlegemer, fx Spiselig morkel (Morchella esculenta].

 Saccharomycotina 
Til denne underrække hører de "ægte" gærsvampe. Der er kun én klasse: Saccharomycetes.

 Taphrinomycotina 
Denne underrække er basal til resten af sæksvampe.

 Fylogeni 

 
  Kladogram, der viser sæksvampenes inddeling i underækker og klasser.

 Referencer 

 Eksterne henvisninger 
 Jens H. Petersen: Svamperiget'', 1998 
 December 2004: Systema Naturae 2000: Phylum Ascomycota 
 Svampeguiden: Matsvampe

 
Svamperækker
Bălți

Bălți er en by i Moldova, der har et indbyggertal på  indbyggere. Byen blev grundlagt i 1620 og fik byrettigheder i 1818. Bălți er Moldovas tredjestørste by efter Chișinău og Tiraspol, og den betegnes sommetider "den nordlige hovedstad", idet den er landets nordlige økonomiske og kulturelle centrum.

Referencer

Eksterne henvisninger
Seán Kelly

Seán Kelly (irsk: Seán Ó Ceallaigh)(født 21. maj 1956), er en tidligere professionel cykelrytter. Kelly var en af de mest succesfulde cykelryttere i 1980'erne, og en af de bedste klassiker-ryttere verden har set. Blandt hans sejre finder man en Grand Tour-sejr, ni klassiker-sejre og syv sejre i træk i Paris-Nice.

Eksterne henvisninger

Mandlige cykelryttere fra Irland
Vuelta a España-vindere
Trichoderma

Trichoderma er det anamorfe stadium af den svampegruppe, hvis teleomorfe (hatsvampe-) stadie kendes som Hypocrea. Det er svampe, som findes i næsten alle slags jord, hvor de lever som nedbrydere af organisk materiale. Trichoderma har oftest grønne eller gulgrønne sporer. Det har vist sig, at tilstedeværelsen af Trichoderma beskytter planter mod parasitiske svampe. 

Den følgende artsliste viser navnene for begge former. Det fremgår, at man kender hatsvampeformen (Hypocrea) af en del arter, hvor det anamorfe stadium (Trichoderma) er ukendt.

 Hypocrea albocornea
 Hypocrea atrogelatinosa
 Hypocrea atroviridis/Trichoderma viride
 Hypocrea aureoviridis/Trichoderma aureoviride
 Hypocrea candida/Trichoderma candidum
 Hypocrea catoptron/Trichoderma catoptron
 Hypocrea centristerilis
 Hypocrea ceracea/Trichoderma ceraceum
 Hypocrea ceramica/Trichoderma ceramicum
 Hypocrea chlorospora/Trichoderma chlorosporum
 Hypocrea chromosperma/Trichoderma chromospermum
 Hypocrea cinnamomea/Trichoderma cinnamomeum
 Hypocrea clusiae
 Hypocrea cornea
 Hypocrea costaricensis
 Hypocrea crassa/Trichoderma crassum
 Hypocrea cremea/Trichoderma cremeum
 Hypocrea cuneispora/Trichoderma cuneisporum
 Hypocrea estonica/Trichoderma estonicum
 Hypocrea gelatinosa/Trichoderma gelatinosum
 Hypocrea gyrosa
 Hypocrea lixii/Trichoderma harzianum
 Hypocrea macrospora
 Hypocrea melanomagna/Trichoderma melanomagnum
 Hypocrea nigrovirens/Trichoderma nigrovirens
 Hypocrea phyllostachydis/Trichoderma phyllostachydis
 Hypocrea rugulosa
 Hypocrea sinuosa/Trichoderma sinuosum
 Hypocrea spinulosa
 Hypocrea straminea/Trichoderma stramineum
 Hypocrea strictipilosa/Trichoderma strictipile
 Hypocrea substipitata
 Hypocrea sulawesensis
 Hypocrea surrotunda/Trichoderma surrotundum
 Hypocrea tawa/Trichoderma tawa
 Hypocrea thailandica/Trichoderma thailandicum
 Hypocrea thelephoricola/Trichoderma thelephoricola
 Hypocrea tuberosa
 Hypocrea velenovskyi
 Hypocrea virens/Trichoderma virens
 Hypocrea virescentiflava

Eksterne henvisninger 

 Priscila Chaverri og Gary J. Samuels:  Hypocrea/Trichoderma (Ascomycota, Hypocreales, Hypocreaceae): species with green ascospores
 G.J.  Samuels, P. Chaverri, D. F. Farr og E. B. McCray: Trichoderma Online

Sæksvampe
Herrevad kloster

Herrevad (før 1658 ) var et kloster i Skåne beliggende ved Rönne å ca. 40 km øst for Helsingborg. Klostret blev grundlagt af ærkebiskop Eskil 1144 som Danmarks første cistercienserkloster. Det var munke fra Herrevad, som oprettede Tvis kloster ved Holstebro og Løgum Kloster i Sønderjylland.

Efter reformationen blev de sidste munke boende til 1565. Derefter blev klosteret omdannet til slot. I 1658 overtog den svenske konge ejendommen og bl.a. anvendt som svensk militærbase. Det var på Herrevad, at Tycho Brahe så sin Stella nova i 1572. Bygningerne fungerer i dag som klosterlogi og restaurant.

Eksterne henvisninger 

Sylve Åkesson: Om Herrevads kloster 
Sven Rosborn:  Herrevads kloster 
 Svenska familjejournalen 1876:  Lifvet i ett svenskt cistercienserkloster 
 Sverkerätten: Sverkerätten och 1100-talets kyrkor och kloster 

Tidligere danske klostre
Klostre i Sverige
Slotte i Skåne
Byggnadsminnen i Skåne län
Danmark i 1100-tallet